একটি টেকনোলজি-নির্ভর প্রতিষ্ঠানের সফলতা কিন্তু টেকনোলজির ওপর নির্ভর করে না, করে মানুষের ওপর – ওই প্রতিষ্ঠানে যারা কাজ করছে, তাদের ওপর। সেই প্রতিষ্ঠান কি গ্রাহকের সঠিক সমস্যার সমাধান করতে পারবে, সেই সমস্যা কি সঠিকভাবে সমাধান করতে পারবে, নিত্যনতুন উদ্ভাবন করতে পারবে, বিভিন্নরকম সমাধানের মধ্যে সর্বোত্তমটি বেছে নিতে পারবে, দ্রুত ও নির্ভুল (বা কমভুল) প্রোডাক্ট বাজারে আনতে পারবে – এই সবকিছুই নির্ভর করে সেই প্রতিষ্ঠানের কর্মীদের ওপর। তাই হার্ডওয়্যার কিংবা সফটওয়্যারের চেয়ে পিপলওয়্যার অনেক বেশি গুরুত্বপূর্ণ। আর এই বইতে লেখকরা তাদের গবেষনালব্ধ অভিজ্ঞতা থেকে সেটিই সবাইকে বোঝাতে চেষ্টা করেছেন।